stanford-oval/wikipedia huggingface dataset:
ארווין רומל
בין מלחמות עולם

בתום מלחמת העולם הראשונה, למרות תהליך שחרור מסיבי משורות הצבא הגרמני, רומל נותר כקצין ברייכסווהר.
אחרי המלחמה היה מפקד פלוגה בחטיבה שבה שירת בזמן המלחמה, ושימש כמדריך בבית ספר לחי"ר בדרזדן (1929–1933), ובמשרה דומה באקדמיה הצבאית של פוטסדם. (1935-1938). ספרו "חיל רגלים תוקף!", שהתפרסם ב-1937, הפך לספר הדרכה חשוב, ואף תורגם לימים לעברית. ב-1938 רומל, שהועלה לדרגת אוברסט (קולונל), קיבל את תפקיד המפקד של האקדמיה הצבאית הטרזיאנית בוינר נוישטאדט. כעבור פרק זמן קצר קיבל את הפיקוד על גדוד שומרי ראשו של היטלר. הוא קודם שוב לגנרל-מיור זמן קצר לפני הפלישה לפולין.
מלחמת העולם השנייה

בעת הפלישה לפולין, אשר החלה ב-1 בספטמבר 1939, רומל פיקד על כוח משמר הראש של היטלר ומטהו.
מלחמת העולם השנייה > צרפת, 1940–1941

בשנת 1940 קיבל את הפיקוד על דיוויזיית הפאנצר ה-7 (שזכתה לכינוי "דיוויזיית הרפאים", מפני שהרבתה לערוך התקפות פתע) לקראת הפלישה לצרפת. הכוח שבפיקודו תקף באזור הארדנים, וחצה את נהר המז. בעת התקדמותו, הוא הראה כושר שיפוט מעולה בהבנת שדה הקרב, הרבה לפקד בהיותו בראש כוחותיו, תוך סיכון עצמי רב, והכוח שבפיקודו התקדם במהירות ללא תקדים בתולדות המלחמות[דרוש מקור], עד הגיעו לשרבור. כהוקרה על תפקודו, קיבל את הפיקוד על הדיוויזיה הקלה ה-5, ולאחר מכן צורפה לפיקודו גם דיוויזיית הפאנצר ה-15. הכוח החדש נועד להישלח ללוב לעזרת האיטלקים. הכוחות אכן נשלחו בשנת 1941 ונודעו בשם "קורפוס אפריקה". באפריקה רומל זכה לתהילה בתור מפקד הקורפוס החדש, ולכינוי "שועל המדבר".
מלחמת העולם השנייה > צפון אפריקה, 1941–1943

את רוב שנת 1941 בילה רומל בבניית הקורפוס החדש ובארגון היחידות האיטלקיות שסבלו אבדות כבדות מידי הבריטים במשך השנתיים הראשונות למלחמה. לאחר ארגון הכוח, הוא פתח במתקפה נגד הכוחות הבריטיים בלוב, אך ההתקפה נבלמה ליד הגבול המצרי והאנגלים עדיין הצליחו לשמור על טוברוק, הנמל החשוב בחוף הלובי, מאחורי הקווים הגרמניים. המפקד הבריטי גנרל ארצ'יבלד וייוול הוחלף בגנרל קלוד אוקינלק, מפקד החזית ההודית. אוקינלק פתח במתקפה (מבצע צלבן) כדי להביס את גיסותיו של רומל ולשחרר את טוברוק. אוקינלק הצליח להדוף את גיסותיו של רומל אל מעבר לטוברוק אל קו קרנסיה.
למרות ההצלחות הבריטיות הראשוניות במתקפת הנגד, רומל פתח במתקפת נגד משלו, בלי להמתין להתאוששות חייליו והגעת תגבורות נוספות. בחצי הראשון של 1942 נהנה רומל ממודיעין מעולה על הכוחות הבריטיים, שהושג בעקבות פענוח התשדורות המוצפנות של בונר פרנק פלרס, ששירת כנספח הצבאי בשגרירות ארצות הברית במצרים. בקרב גזאלה שהתחולל בין 26 במאי ועד 21 ביוני 1942, פרץ את קווי המגננה של הארמייה השמינית הבריטית, כבש את טוברוק והסתער מזרחה, בלוחמת בליצקריג טיפוסית. הכוחות הבריטים נסוגו למצרים. המתקפה הגרמנית נעצרה ליד אל-עלמיין, כ-100 ק"מ מערבית לאלכסנדריה. בקרב אל-עלמיין הראשון הפסיד רומל בעיקר בשל שחיקת הציוד, שלא התאים ללוחמת מדבר. הבריטים עם הגב לקיר היו קרובים למצבורי האספקה ונהנו מיתרון מוחלט בכוח אדם ואש. רומל ניסה להבקיע דרך הקווים הבריטים פעם נוספת, בקרב עלם חלפה. גם ניסיון זה לא צלח ונבלם על ידי המפקד הבריטי החדש, לוטננט גנרל ברנרד מונטגומרי. הכוחות הבריטים במלטה הצליחו ליירט את רוב ספינות האספקה שהיו אמורות להגיע אליו, ורומל לא הצליח להחזיק בעמדותיו לאורך זמן. למרות החסרונות הרבים שניצב מולם, הוא הצליח להחזיק בקו במשך מספר חודשים, והיה צורך בקרב הכרעה קשה ועקוב מדם, קרב אל עלמיין השני, שהתחולל מ-23 באוקטובר ועד 3 בנובמבר 1942, על מנת להביסו. לאחר שהיטלר לא אישר לרומל לסגת במהלך הקרב, החל אמונו של רומל בהיטלר מידרדר. לאחר התבוסה השנייה באל עלמיין המשיך רומל בנסיגתו אל תוניסיה, למרות הפצרותיהם של היטלר ומוסוליני. במסגרת המערכה בתוניסיה התנגש בקורפוס השני של צבא ארצות הברית, בפיקודו של מייג'ור ג'נרל לויד פרדנדאל, והסב לו אבדות כבדות בקרב מעבר קסרין.
כשהוא ניצב על הגבול הצרפתי הישן, בקו מארת, יכול היה רומל רק לדחות את הקץ. הוא עזב את אפריקה אחרי שחלה. לאחר זמן קצר חייליו נשבו על ידי בעלות הברית.
מלחמת העולם השנייה > צרפת 1943–1944

בחזרתו לגרמניה הפך ל"מובטל" לזמן מה, אך עם התבוסות הקשות של גרמניה בחזית הרוסית, קיבל את הפיקוד על קבוצת ארמיות B, האחראיות על הגנת החוף הצרפתי נגד פלישת בעלות הברית. לאחר קרבותיו באפריקה הסיק רומל שכל פעולה התקפית תהיה בלתי-אפשרית נוכח העליונות האווירית המוחלטת של בעלות הברית. הוא טען שהכוחות המשוריינים חייבים להיות קרובים ככל האפשר אל החופים, על מנת שלא יספגו אבדות בזמן הפלישה בדרך מהבסיסים לחזית. למרות זאת, מפקדו, גרד פון רונדשטט, חשב שאין סיכוי לעצור את הפלישה ליד החופים בגלל עוצמת האש האדירה של צי בעלות הברית. הוא סבר שהטנקים צריכים להיות מרוכזים ביחידות גדולות הרחק בתוך השטח ליד פריז, ואז לצאת למתקפת הנגד. כאשר היטלר התבקש להכריע בסוגיה, הוא החליט להציבם באמצע הדרך.
פלישת בעלות הברית הוכיחה את נכונות הטקטיקה של רומל. הטנקים המעטים מדיוויזיית פנצר אס אס ה-12 (יחידת העלית של הנוער ההיטלראי) היו מספיק קרובים לחופים ויצרו סיכון ממשי להצלחת מבצע אוברלורד. למרות ההצלחות הראשוניות של היחידה, היתרון המספרי של בעלות הברית הכריע את הקרב לטובתם.
מלחמת העולם השנייה > הקשר נגד היטלר

חודשים ספורים לפני 20 ביולי 1944 אמר רומל לחברו הטוב וסגנו של דניץ, שאילו הייתה פצצת אטום ברשות גרמניה, הוא היה מצדד בהמשך במלחמה, אך מכיוון שלגרמניה אין אמצעי זה והפסדה הוא בלתי נמנע, יש לסיים את המלחמה מהר ככל האפשר, לפני שבעלות הברית ייכנסו לתוך גרמניה. קלאוס שנק פון שטאופנברג פגש את רומל וסיפר לו על תוכניתו להרוג את היטלר ולתפוס את השלטון. רומל לא רצה במותו של היטלר אלא בהעמדתו לדין. תפקידו של רומל ב-20 ביולי היה לפתוח בהפסקת אש חד-צדדית בחזית המערבית וכך להשפיע על הגנרלים בחזית המזרחית שיפעלו כמוהו. רומל תכנן שלאחר פתיחת הפסקת האש הוא יקרא לגנרל אייזנהאואר להביא לסיום הלחימה בחזית המערבית.
ב-17 ביולי 1944 הופצצה מכונית המטה שבה נסע על ידי מטוס בריטי, ורומל אושפז עם פציעות ראש חמורות.
לאחר כישלון קשר העשרים ביולי נגד היטלר, נחשד רומל בשיתוף פעולה עם הקושרים. מרטין בורמן היה בטוח שרומל היה מעורב, אך יוזף גבלס סבר אחרת. לאמיתו של דבר, מידת מעורבותו של רומל בקשר אינה ידועה. לאחר המלחמה, טענה אשתו שרומל התנגד לקשר. לפיה, רומל רצה להימנע מהתאוריות העתידיות כאילו ההפסד במלחמה נגרם שוב בגלל "נעיצת סכין בגב האומה", ולכן העדיף כי היטלר יעמוד למשפט ולא יירצח. בשל הפופולריות של רומל בעם הגרמני, הציב היטלר בפניו (באמצעות שלישו בורגדורף) את הבחירה אם להתאבד באמצעות ציאניד או להתמודד עם פגיעה בכבודו במעצר ורדיפה אחרי קרובי משפחתו וחבריו. רומל שם קץ לחייו ב-14 באוקטובר 1944 בעיר הרלינגן, ונקבר בטקס צבאי מלא בעיר אולם.
לאחר המלחמה פורסמו יומניו, והוא זכור לא רק כטקטיקן מעולה, אלא גם כבעל התנהגות ג'נטלמנית לאויביו המובסים.
חיים אישיים

בשנת 1911, בזמן היותו צוער, רומל התארס עם לוסיה (לוסי) מולין (Mollin, 1971-1894), איתה התחתן בשנת 1916. ב-1928 נולד להם בנם היחיד, מנפרד (שהיה לראש עיריית שטוטגרט וזכה ב-1987 בתואר עמית ירושלים על תרומתו לעיר. הלך לעולמו ב-2013), ב-1913, יצר רומל קשר עם ואלבורגה שטמר (Stemmer), ממנו נולדה להם בדצמבר בת, גרטרודה. על אף שרומל נישא לבסוף ללוסי, הוא המשיך לתמוך באם ובבת שמחוץ לנישואין. שתיהן גרו בשטוטגרט יחד עם הזוג רומל, וגרטרודה הוצגה כלפי חוץ כ'אחיינית'. בגרמניה שלאחר מלחמת העולם הראשונה, בה רבו האלמנות, הסבר זה נתקבל מאוד על הדעת. ואלבורגה הלכה לעולמה במפתיע ב-1928.
על פי כל העדויות, נישואי הזוג רומל היו יציבים ומאושרים. ארווין רומל נהג לשלוח לאשתו מכתב אחד לפחות ביום, אף בהיותו בשדה.
עיטורים

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   אות מריט המסדר הצבאי (4 פעמים)   צלב הברזל דרגה שנייה (1914)   צלב הברזל דרגה ראשונה (1915)    פור לה מריט (1917)   אות הפציעה (1918)   צלב הכבוד (1934) |   אות הפלישה לחבל הסודטים (1939)   אות הפלישה לחבל ממל (ליטא) (1939)   צלב הברזל דרגה שנייה (1940)   צלב הברזל דרגה ראשונה (1940)    צלב האבירים של צלב הברזל עם עלי אלון חרבות ויהלומים   אות הגבורה הצבאית בזהב (איטליה) (1941) |   אות מסדר הכוכב הקולוניאלי של איטליה (1942)   אות מסדר מיכאל הקדוש (רומניה) דרגה 1 ו-2 (1944)   אות הפציעה בזהב (1944)   אות הפאנצר בכסף (1944) |  |  |  |  |  |
לקריאה נוספת

ארווין רומל, חיל-הרגלים תוקף, משרד הביטחון, 1953, מסת"ב 9650505083
לן דייטון, מלחמת בזק: מעליית היטלר עד נפילת דנקירק, מערכות, 1986, מסת"ב 9650502955
ב. ה. לידל הארט, הצד השני של הגבעה - שיחות עם גנרלים גרמנים, מערכות, 1986, מסת"ב 9650503048
וולף הקמן, רומל באפריקה, משרד הביטחון, 1987, מסת"ב 9650502955
צ'ארלס מסנג'ר, רומל: עלייתו ונפילתו של טקטיקן מבריק, בן שמן: הוצאת מודן, 2010, מסת"ב 9780230609082
הערות שוליים

↑  ארווין רומל, "חיל-הרגלים תוקף", הוצאת משרד הביטחון, 1953, עמ' 57
↑  גל פרל פינקל‏, מפקד גדול מפצה בעוז רוחו על כל החסרונות, באתר וואלה, 14 באפריל 2019.
↑  גל פרל פינקל, "חודש המלחמה" כמבחן לתפיסת ההפעלה של הצבא וכחזרה גנרלית למלחמה הבאה, מבט על, גיליון 1457, 19 באפריל 2021
↑  ארווין רומל, "חיל-הרגלים תוקף", הוצאת משרד הביטחון, 1953, עמ' 137–141
↑  גל פרל פינקל, לא כל הפשיטות הן אנטבה, אבל הן חשובות לרוח הלחימה, באתר זמן ישראל, 9 באפריל 2021.
↑  ארווין רומל, "חיל-הרגלים תוקף", הוצאת משרד הביטחון, 1953, עמ' 338
↑  גל פרל פינקל, "אחרי!" ולא "קדימה!", מערכות, 6 בפברואר 2019.
↑    גל פרל פינקל, ‏מלחמת העולם בראש העין ובכנרת, בעיתון מקור ראשון, 27 ביולי 2020.
↑  על פי: וולף הקמן, "רומל באפריקה"
פיצגבון ונסטנטין, "20 ביולי: הקשר נגד היטלר", הוצאת מערכות
| גנרל-פלדמרשלים וגרוס-אדמירלים בוורמאכט, בלופטוואפה ובקריגסמרינה במלחמת העולם השנייה |
| --- | --- | --- |
| גנרלפלדמרשלים | אדוארד פון בהם-ארמולי (דרגת כבוד) • פדור פון בוק • ארנסט בוש • ולטר פון בראוכיטש • רוברט ריטר פון גריים • הרמן גרינג • מקסימיליאן פון וייכס • ארווין פון ויצלבן • וילהלם פון לב • וילהלם ליסט • אריך פון מאנשטיין • ולטר מודל • ארהרד מילך • פרידריך פאולוס • וילהלם קייטל • גאורג פון קיכלר • גינתר פון קלוגה • אוואלד פון קלייסט • אלברט קסלרינג • ארווין רומל • גרד פון רונדשטט • ולטר פון רייכנאו • וולפרם פון ריכטהופן • הוגו שפרלה • פרדיננד שרנר |  |
| גרוס אדמירלים | אריך רדר • קרל דניץ |  |
| --- | --- |
בקרת זהויות :  NLI: 987007267124605171  PLWABN: 9810668423505606  BIBSYS: 90128428  BNC: 000200292  BNE: XX4660400  BnF: cb130125897 (data)  CANTIC: a11684628  CiNii: DA0494312X  GND: 118602446  ICCU: SBLV218778  ISNI: 0000 0001 2276 8510  LCCN: n78095764  LNB: 000151343  NARA: 10580774  NDL: 00454584  NKC: jn20000701523  NLA: 35460759  NLG: 205205  NLK: KAC201626501  NSK: 000194241  NTA: 070533083  RERO: 02-A003758224  SELIBR: 299555  SNAC: w6930rwd  SUDOC: 028118359  Trove: 960873  VIAF: 14905387   WorldCat (עם VIAF): 14905387 
רומל במדבר המערבי, 1942
הלווייתו של רומל בעיר אולם
בודי קאונט

.
| --- | --- |

בודי קאונט בהופעה בפראג, 2006
 מקום הקמה:  לוס אנג'לס 
 מוקד פעילות:  לוס אנג'לס, קליפורניה, ארצות הברית
 תקופת הפעילות:  מ-1990
 סוגה:  ראפ מטאל, קרוסאובר ת'ראש, גרוב מטאל
 חברת תקליטים:  Sire, ‏Virgin, ‏Escapi Music
 IceT.com
 חברים
 אייס-טי בנדריקס ארני סי וינסט פרייס או.טי.
 חברים לשעבר
 מוסמן ביטמאסטר וי די-רוס גריז
 
בודי קאונט (באנגלית:  Body Count, "ספירת גופות") היא להקת הבי מטאל אמריקנית שהוקמה בלוס אנג'לס, קליפורניה בשנת 1990. הלהקה לרוב מנגנת שילוב של ראפ מטאל עם קרוסאובר ת'ראש או גרוב מטאל. את הלהקה הקים במקור הראפר טרייסי מארו, הידוע בכינויו אייס-טי, מתוך התעניינות בז'אנר ההבי מטאל. הוא שימש כסולן וכתב את המילים למרבית שירי הלהקה, בעוד את המוזיקה כתב ארני סי, הגיטריסט הראשי.
אלבומה הראשון של הלהקה, "בודי קאונט", יצא ב-1992 בחברת ההקלטות Sire. השיר "Cop Killer" ("רוצח השוטרים") מהאלבום הראשון היה נושא למחלוקת קשה. למרות שחברת האם של Sire, ‏ Warner Bros. Records, הגנה על השיר, אייס-טי בחר להסיר אותו מהאלבום בטענה שהמחלוקת סביבו מאפילה על המוזיקה. הלהקה עזבה את חברת ההקלטות ומאז הוציאה שלושה אלבומים, בחברות שונות. יחסית לאלבום הראשון, האלבומים החדשים לא זכו להצלחה מסחרית ולא עוררו הד ציבורי.
היסטוריה

מייסד הלהקה טרייסי מארו, הידוע בשם הבמה אייס-טי (Ice-T), רכש עניין רב בהבי מטאל ושאר הסוגות ברוק, גם לפני שהתפרסם כראפר. את הלהקה הקים אייס-טי במקור מקבוצת מוזיקאים שהכיר בתיכון קרנשאו.
אייס-טי כתב את המילים והמוזיקה לשירים עם הגיטריסט הראשי ארני סי, ושימש כסולן הלהקה, למרות שחשב שהקול שלו לא טוב מספיק. מלבד השניים הללו, חברו ללהקה המקורית גם מוסמן (בס), ביטמאסטר וי (תופים) ודי-רוס (גיטרת קצב). אייס-טי אמר על שם הלהקה: "קראנו ללהקה בודי קאונט מפני שבכל ליל יום ראשון בלוס אנג'לס, הייתי צופה בחדשות, ורואה את השדרן מסכם את מספר הנערים שנהרגו במקרי רצח ואז מדלג לחדשות הספורט. 'זה כל מה שאני,' חשבתי, 'גופה לספירה?'"
היסטוריה > תחילת הקריירה

אייס-טי הציג את הלהקה לראשונה בפסטיבל לולהפאלוזה בשנת 1991, כאשר הקדיש מחצית מהסט שלו משלו ומחצית לשירי בודי קאונט, מה שהעלה את משיכת קהל הנערים ואוהבי ז'אנר האלטרנטיב כלפיו. רבים החשיבו את הופעתם של בודי קאונט כשיא ההופעות. כמו באלבומי ההיפ הופ של אייס-טי, עיקר הכתיבה התרכז בנושאים חברתיים ופוליטיים רבים, החל משירים שעוסקים בשוטרים אלימים ("Cop Killer") וכלה בהתמכרות לסמים. ארני סי אמר ש"היינו להקה שנגנה רק את השירים שידענו איך לכתוב. כולם כותבים על מה שהם למדו כשגדלו, ואנחנו היינו כמו כולם. כמו שהביץ' בויז שרים על החוף, אנחנו שרים על הדרך בה גדלנו."
את הופעתם הראשונה באלבום עשו בודי קאונט בשיר "Body Count" שנכנס לאלבום הסולו של אייס-טי מ-1991, "O.G. Original Gangster" (למרות ששומעים אותם גם ברצועה "The Girl Tried to Kill Me" מאלבומו מ-1989, ‏"The Iceberg/Freedom of Speech...Just Watch What You Say"). בודי קאונט חיממו את Guns N' Roses בהופעותיהם בארצות הברית (במסגרת סיבוב ההופעות הבינלאומי "Use Your Illusion").
היסטוריה > הצלחה במיינסטרים, מחלוקת כלל-ארצית

אלבום הבכורה של בודי קאונט, בודי קאונט, שוחרר בחברת התקליטים Sire, חברת בת של Warner Bros. Records, ב-31 במרץ 1992. האלבום יצר גלי מחאה מיד לאחר יציאתו, סביב השיר "Cop Killer". השיר נכתב במקור כביקורת על שוטרים מושחתים, אך נתפס בעיני רבים כהתקפה נגר כל המשטרה. לפי אייס-טי, חשבתי שזה בטוח. חשבתי שבעולם הרוקנ'רול אתה יכול להיות חופשי בכתיבה שלך. לעזאזל, הקשבתי ל-Talking Heads שרים את 'Psycho Killer.' זין, אני אכתוב את 'Cop Killer'! אבל, זו הייתה ההתנגשות של הברזל עם משהו אמיתי. כאן לא הרגנו רק משפחה, אלא מישהו כל כך אמיתי שכולם אמרו 'הו, שיט.'
ארגוני שוטרים רבים מכל ארצות הברית פתחו בקמפיין כדי להכריח את Warner Bros. Records להסיר את האלבום. חלק ממבקרי השיר טענו שהוא מחנך לשימוש בסמים ובאלימות. לעומתם, טענו מגני השיר שיש להשאירו, כחלק מזכותם של חברי הלהקה לחופש הביטוי. ב-The Ice Opinion: Who Gives a Fuck, כתב אייס-טי כי "האנשים שהחזיקו בעמדות מפתח ממש לא תמכו בי לפי התיקון הראשון. הכעס כוון למקום הלא נכון. הכעס היה צריך להיות מופנה בחזרה כלפי המשטרה. [...] האנשים קפצו על הנושא הלא נכון ונכנסו באמצעותו ישר ב-Warner Brothers."
בחודש שלאחר מכן התגברו הביקורת והמחאה כלפי הלהקה. סגן הנשיא דן קווייל כינה את "Cop Killer" כשיר "גס ומגעיל," והנשיא ג'ורג' הרברט ווקר בוש גינה בהצהרה פומבית כל חברת תקליטים שמקליטה חומר כזה. בפגישת בעלי המניות של ה-Time Warner עמד השחקן צ'רלטון הסטון, קרא מילים מתוך "KKK Bitch" ודרש שהחברה תפעל נגד הלהקה. הביקורת החריפה עד לאיומים על חיי ראשי החברה, מה שגרם לרצון של בעלי המניות לעזוב אותה. בסופו של דבר החליט אייס-טי למחוק את השיר מהאלבום. בראיון, אמר אייס-טי: "לא רציתי שהלהקה תיעלם מהשטח, הרי המחלוקת היא הסיבה היחידה שהאלבום מכר. פשוט הכל יצא משליטה ונמאס היה לי לשמוע על זה. אמרתי, 'זין,' כאילו - הם אומרים שעשינו את זה בשביל הכסף, אבל אנחנו לא. ויתרתי על השיר כי, אתה יודע, צריך להמשיך הלאה, לחזור לבעיות האמיתיות, לא לאיזה שיר, אלא אל השוטרים שיוצאים ורוצחים אנשים."
"Cop Killer" הוחלף בגרסה מחודשת לשיר "Freedom of Speech," ("חופש הביטוי") שהופיע באלבום הסולו של אייס-טי מ-1989, "The Iceberg/Freedom of Speech...Just Watch What You Say". השיר עובד כדי לקבל צליל של מוזיקת רוק. אייס-טי עזב את Warner Bros. Records בשנה שלאחר מכן בשל ריב סביב אלבום הסולו "Home Invasion". יחד איתו עזבו גם שאר חברי בודי קאונט. למרות הביקורות, האלבום זכה גם לתשבחות, הכוללות ציוני "מצוין" ב-Entertainment Weekly וכן ב-The Village Voice, שהכניסו אותו לרשימת האלבומים הטובים של 1992. מגזין Variety דיווח שנכון לינואר 1993 האלבום מכר 480,000 עותקים.
היסטוריה > אלבומים מאוחרים

ב-1993, הקליטו בודי קאונט גרסת קאבר לשיר היי ג'ו לטובת אלבום המחווה לג'ימי הנדריקס "Stone Free: A Tribute to Jimi Hendrix"‏. את אלבומה השני, Born Dead, הוציאה הלהקה ב-1994 בחברת ההקלטות Virgin. לפני הקלטת האלבום השלישי, Violent Demise: The Last Days, הבסיסט מוסמן עזב את הלהקה והוחלף בגריז. המתופף, ביטמאסטר וי, מת מלוקמיה זמן קצר לאחר צאת האלבום, והוחלף במתופף או.טי. אחריו עזב גם גריז את הלהקה, יחד עם הירצחו של הבסיסט לשעבר מוסמן (פברואר 2001) שסיים באותה תקופה את אלבומו Beat 'Em Up עם איגי פופ ולהקתו "הטרולים". לקראת סוף 2004 מת גיטריסט הקצב די-רוס מסיבוכים של לימפומה, והשאיר רק את אייס-טי ואת ארני סי מהלהקה המקורית.
בעקבות האירועים הללו אמר אייס-טי: "למען הכנות, בשבילי, אחרי דבר כזה, יש לך שתי אפשרויות: או להיעצר לחלוטין או להמשיך בחיים. [...] זה היה כל כך אמוציונאלי. היינו באמצע הקלטות והוא הולך ומת? הייתי כולי ב'לעזאזל!' אבל אחרי כמה זמן כולם באו במין 'די, די, אתה חייב לעשות את זה.' זה היה מצב של 'ליצור או לברוח'. [...] עיקר הלהקה הוא בזה שהיא מורכבת מחברים. העניין הוא לא ללכת ולשכור את המתופף הטוב ביותר, או הגיטריסט הטוב ביותר. אם אנחנו לא מכירים אותך, אתה לא יכול להיות בלהקה."
ביולי 2006 הוציאה בודי קאונט את אלבום האולפן הרביעי שלה, Murder 4 Hire ("רצח להשכרה"), בחברת ההקלטות " Escapi Music". בעטיפת האלבום מופיע הדוד סם כשהוא מחזיק בשלט קרטון " Will Kill for Money" ("ארצח תמורת כסף"), מין השוואה בין צבא ארצות הברית לרוצח שכיר. בשורותיהם עומדים כיום המתופף או.טי., הבסיסט וינסנט פרייס וגיטריסט הקצב בנדריקס. בודי קאונט ממשיכים להקליט ולהופיע. בהתייחסות לעתיד הלהקה אמר ארני סי: "אנחנו הולכים להמשיך עם הלהקה. אני לא יודע אם זו תהיה בודי קאונט, אבל בצורה כזו או אחרת, אני ואייס תמיד ננגן ביחד."
ב-6 במרץ 2020 יצא לאור אלבומם השביעי של הלהקה "Carnivore" בו השתתפו מספר אמנים וביניהם איימי לי מלהקת הרוק אוונסנס.
סגנון מוזיקלי

הסגנון המוזיקלי של הלהקה נחשב לכזה שמשלב ראפ מטאל והבי מטאל יחד עם קרוסאובר ת'ראש (שהוא בעצמו שילוב של ת'ראש מטאל והארדקור פאנק). עם הזמן, הלהקה החלה לשלב גם אלמנטים של גרוב מטאל במוזיקה שלה, כאשר באלבום Bloodlust האלמנטים של הגרוב מטאל עשויים להיות משמעותיים יותר מאלו של הקרוסאובר ת'ראש.
לפי ארני סי, "רצינו להיות להקת פאנק גדולה [...] האלבום הראשון שלנו הוא כמעט אלבום פאנק." כשאלבום הבכורה של הלהקה יצא, אייס-טי כינה אותו "אלבום רוק עם מנטליות של ראפ." מאוחר יותר תואר האלבום ככזה שסלל את הדרך לעלייתם של הראפ מטאל והנו-מטאל.
אייס-טי אמר ש"כשיצאנו לראשונה, לא רציתי שנהפוך ללהקת ראפ/רוק. רציתי להגדיר מחדש את ההארדקור והמטאל. אם אתם מקשיבים לאלבום הראשון, אני לא עושה ראפ! לא רציתי ללכת להופיע עם קורן. רציתי להופיע עם סלייר!" בהזדמנות אחרת אמר אייס-טי ש"מה שראיתי היה כיוון חדש במוזיקה. הייתי מן, 'זה יעבוד כי ראפ זה רוק ורוק זה ראפ.' הכל אותו הדבר." לפי ארני סי "המון ראפרים רוצים להיכנס ללהקת רוק, אבל התהליך חייב להיות כנה. אתה לא יכול לקנות לכולם גיטרות ולצפות שזה יעבוד. [...] אייס ואני, מצד שני, ממש אהבנו את המוזיקה שעשינו, וראו את זה."
דיסקוגרפיה

Body Count ‏(1992)
Born Dead ‏(1994)
Violent Demise: The Last Days‏ (1997)
Murder 4 Hire‏ (2006)
Manslauguter ‏(2014)
Bloodlust ‏(2017)
Carnivore ‏(2020)
Merciless ‏(2023)
דיסקוגרפיה > אלבומי וידאו

Murder 4 Hire ‏(2004)
Live in LA ‏(2005)
Smoke Out Festival Presents: Body Count ‏(2005)
חברי הלהקה

אייס-טי - סולן (מ-1990)
בנדריקס - גיטרת קצב (מ-2004)
ארני סי - גיטרה ראשית (מ-1990)
וינסנט פרייס - בס (מ-2001)
או.טי. - תופים (מ-1997)
חברי הלהקה > בעבר

ביטמאסטר וי - תופים (1990–1996)
מוסמן - בס (1990–1996)
די-רוס - גיטרת קצב (1990–2004)
גריז - בס (1996–2001)
הערות שוליים

1 2  Watch Body Count Celebrate Community Pride in New "This Is Why We Ride" Video, Revolver, ‏2017-10-03 (באנגלית)
1 2 3 4  Body Count, Rate Your Music
1 2  Body Count - Bloodlust, Rate Your Music
↑  סטיבן תומאס ארלוויין, "Body Count Biography", ‏ Allmusic‏
1 2 3 4 5 6   The Ice Opinion: Who Gives a Fuck?. ספרי פאן. 1994. עמודים 99–101, ‏166-180
↑  סטיבן תומאס ארלוויין, "Ice-T > Biography"‏ Allmusic
↑  אפטר, ג'ף. Fornication: The Red Hot Chili Peppers Story.‏ Omnibus Press, עמ' 250
1 2 3  יוקסהיימר, אהרון. "Despite a high body count of its own, band is a survivor".‏ The Morning Call‏, 6 באפריל 2007
1 2  "Ice T Melts". טיים, 10 באוגוסט 1992.
1 2 3 4  בודי קאונט, Escapi Music Group. ‏28 בספטמבר 2007
1 2 3  אוסגרבי, ביל (2004).‏ Youth Media. רולדג'. עמודים 68-69
1 2  הק, מייק. ICE-T SPEAKS OUT ON CENSORSHIP, COP KILLER, HIS LEAVING WARNER BROS., AND MORE.‏ The Roc
↑  WB board put Ice-T out in cold.‏ Variety,‏ 29 בינואר 1993
↑  סטיבן תומאס ארלוויין, "Stone Free: A Tribute to Jimi Hendrix overview" ‏Allmusic, המידע נלקח ב-9 באוקטובר 2007
1 2 3 4  Colin Devenish, ‏Body Count Guitarist Dead, באתר הרולינג סטון, 19 באוגוסט 2004
↑  rew Sacher, rew Sacher, Ice-T's Body Count announce tour dates behind new album 'Carnivore', BrooklynVegan (באנגלית)
↑  דלאמורה, ריצ'רד (1995). Postmodern Apocalypse: Theory and Cultural Practice at the End. אוניברסיטת פנסילבניה (עמ' 251)
↑  יצא מחדש אותה שנה ללא השיר "Cop Killer"‏
| --- | --- |
בקרת זהויות :  BnF: cb13951518v (data)  ISNI: 0000 0001 0674 9555  LCCN: n92076511  MusicBrainz: 8b12db5d-54a9-4014-9fa8-d646ac291361  NKC: xx0101423  VIAF: 143211444   WorldCat (עם VIAF): 143211444 
אייס-טי בהופעה של בודי קאונט, 2006
ביצרון

ערך זה עוסק במושב בישראל. אם התכוונתם למשמעות אחרת, ראו .
| --- | --- |

מדינה: ישראל ישראל
מחוז: הדרום
מועצה אזורית: באר טוביה
גובה ממוצע: ‎55 מטר
תאריך ייסוד: 1935
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 1,231 תושבים
    - שינוי בגודל האוכלוסייה: ‎-1.4% בשנה
 מפת מיקום  מפה דינמית   (למפת השפלה מוגדלת) ביצרון(למפת השפלה רגילה) ביצרון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ביצרון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ביצרון31°47′46″N 34°43′45″E﻿ / ﻿31.7961005158213°N 34.7292740196611°E﻿ / 31.7961005158213; 34.7292740196611  heמפת היישובים של מועצה אזורית באר טוביה (in English: Be'er Tuvia Regional Council) באדום - ביצרון בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10
אתר האינטרנט: מושב בצרון, באתר www.bitzaron.022.co.il
בִּצָּרוֹן הוא מושב עובדים במישור החוף הדרומי (סמוך לגדרה), ושטחו הוא כ-5,000 דונם. את המושב ייסד גרעין של אסירי ציון מרוסיה בשנת תרצ"ה (1935) על שטח של היישוב הסמוך גן יבנה, ואחד מחבריו נתן לו את שמו מן הפסוק ”שׁוּבוּ לְבִצָּרוֹן אֲסִירֵי הַתִּקְוָה גַּם הַיּוֹם מַגִּיד מִשְׁנֶה אָשִׁיב לָךְ” (ספר זכריה, פרק ט', פסוק י"ב).
היסטוריה

המייסדים היו חברי הכשרת "תל-חי קרים" שהתארגנה ברוסיה ב-1929. חברי ההכשרה עלו לארץ ישראל ב-6 ביוני 1929. בשנת 1935 הגיעו לגן יבנה, עבדו שם בפרדסי המושבה ובאותה עת בנו את הבתים הראשונים של המושב וחפרו באר מים.
בשנת 1935 עלו חברי המושב על אדמתם, שניתנה להם מנחלאות גן-יבנה, על פי ההסכם (כמתואר בספרו של אריה קרישק -"בוני הגן", 1993), כלל השטח 30 נחלות משק, חמישה דונם לכל נחלה. בכל משק היה בית קטן שבו חדר אחד ומטבח. השירותים היו בחצר. בעשור הראשון לקיומם סבלו ממצוקה כלכלית וחברתית קשה.
בשנת 1946 הצטרף אל המושב גרעין של נוטרים משוחררים מהמושבה מזכרת בתיה. את החבורה הוביל אז אריה רוז'נסקי שגם חיבר את השיר "הורה בצרון".
עד מלחמת העצמאות היה ביצרון מוקף כפרים ערבים (ברקה, בשית, קטרה). המושב היה סמוך לקו החזית עם הצבא המצרי אשר הגיע עד לגשר עד הלום, והופצץ על ידי מטוסי חיל האוויר המצרי. נשים וילדים פונו לנס ציונה וראשון לציון. הגברים נשארו להגן על המושב ולנסות להציל את התוצרת החקלאית. ב-1949, בהמלצתו של אברהם הרצפלד התיישבו במקום חיילים משוחררים חברי גרעין "בתלם", ובהמשך הגיעו לביצרון עולים חדשים בעיקר מבולגריה ורומניה והקימו משקי חלב. בשלהי המאה ה-20 וראשית המאה ה-21 נבנו במקום שכונות הרחבה, מרביתן לבני המושב.
גלריית תמונות

בית העם
אנדרטה לחללי ביצרון
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  השראה מן העבר וצפייה אל העתיד, באתר מושב ביצרון, אוחזר ב-21 במרץ 2014.
| --- | --- |
בקרת זהויות :  NLI: 987007588164705171  VIAF: 317132408   WorldCat (עם VIAF): 317132408
בלנאריו קמבוריו

בלנאריו קמבוריו (פורטוגזית וטופי: Balneário Camboriú, בתרגום: חוף הרחצה קמבוריו) היא עיר בת כמאה אלף תושבי קבע במדינת סנטה קטרינה, ברזיל.